stanford-oval/wikipedia huggingface dataset:
תת הכרה נפתחת כמו מניפה
תכנים ואמירות

שלושה מנושאי שירתה של וולך מופעים בהרחבה בספר שירתה זה:
הקיום האנושי ומצבי התודעה של האדם, או האמן, כמסמנים את משמעות החיים וכיווני החיים.
המיניות והחוויה המינית, וולך מתארת שלל צורות של מיניות שלא בהכרח חוותה אותם, אלא שהיא טוענת להמצאם כחלק מהמיניות האנושית, וממקדת בשירתה את משמעותם בתוך התודעה העצמית וחוויית "האני". בין קשת החוויות המיניות שמתארת וולך נמצאות הטרנס-מיניות, ההתעמרות בשותף או השותפה למעשה המיני, ובקצהּ האַל-מיניות. בנוסף, וולך מנסה לצלם את המיניות מבעד להווייה היהודית-הישראלית כגון הדת והלכה.
מצבי הנפש, הטירוף והשפיות. אם השפיות היא מצב הנפש הנכון או בריאות הנפש, הרי וולך מערערת על הקונקרטיות של כלליה המקובלים בתרבות המערב, או בכל תרבות אחרת, כאשר היא עלול לפרוץ ניגוד בינה לבין האוטונומיה של חיי הנפש הפנימיים-העצמיים.
כותר הספר נלקח משירה ללא כותרת, שהתפרסם בקובץ שיריה: "שירה", המתחיל במילים:

”תַּת הַכָּרָה נִפְתַּחַת כְּמוֹ מְנִיפָה

עֲדַיִן הִיא סוּס כֵּהֶה עֲדַיִן לֹא לְבָנָה

הַמֹּחַ צָף בִּי כְּמוֹ עַל מַיִם, שׁוֹשַׁנָּה לְבָנָה

וּבָאֹפֶק מִזְדַּמְּרִים כַּמָּה רוֹפְאִים, סִטְרָא אַחְרָא

תָּמִיד לִוְּתָה אוֹתִי, הִתְגַּלְּמוּת שֶׁל חֲבֵרָה

קוֹלוֹת שִׁבְרָהּ, שׁוּב בָּאַתְנִי אוֹתָהּ צָרָה, אֶצְבָּעָהּ

זִכָּרוֹן שֶׁל מַשֶּׁהוּ בִּי, עֲדַיִן חַיָּה עֲצֵלָה,

מִתְנוֹדֵד, רוֹשֵׁם חַיִּים אֲחֵרִים בִּי, גַּם בָּאַהֲבָה

עוֹשֶׂה מֵחַיַּי חַיִּים אֲחֵרִים, אֲבָל גְּבוּרָה

וְשֵׂכֶל מִתְמוֹדְדִים עָלַי – כְּבָר מֵעֵבֶר לַבֶּהָלָה וְרֵיחָהּ

כְּמוֹ שְׂדֵה קֶטֶל בִּי, חֶלְקִי כְּמוֹ צְוָחָה,

עוֹפוֹת טוֹרְפֵי נְבֵלוֹת, כְּאִלּוּ שֶׁבָּאָה הַשָּׁעָה

...”
בקטע שירי זה מבטאת וולך רצף תחושות וחוויות הקשורות למוות ולמה שנתפס על ידי סביבתה כמחלת נפש והטיפול בה באמצעות נזעי חשמל. הסגנון השירי משוחח עם ספרות יהודית קדומה: הביטוי "סטרא אחרא", והפיוט העברי, בחריזה בקמץ באות שלפני האחרונה, והאותיות ה"א או אל"ף לאחריה.
לקריאה נוספת

רפי וייכרט, אין שליטה על הדם : על מבחר שיריה של יונה וולך "תת הכרה נפתחת כמו מניפה", מאזניים, 10, תשנ"ב-תשנ"ג, עמ' 35-32.
הערות שוליים

↑  רן יגיל, יונה וולך ב"סדנת הקריאה" של המשורר יובל גלעד. (על "איי החיים"), באתר  nrg.
↑  על השיר, ראו:תת-הכרה נפתחת כמו מניפה, באתר newlibrary.
תהילים קי"ח

תהילים קי"ח הוא המזמור ה־118 בספר תהילים. המזמור הוא חלק מסדר ההלל.
תוכן המזמור

מזמור קי"ח מורכב מ-29 פסוקים ומחולק לחמישה חלקים:
תוכן המזמור > א'-ד

בחלקו הראשון של המזמור קורא המשורר להודות לאלוהים: "הוֹדוּ לַה' כִּי טוֹב כִּי לְעוֹלָם חַסְדּוֹ" (א'), "יֹאמַר נָא יִשְׂרָאֵל כִּי לְעוֹלָם חַסְדּוֹ" (ב'), "יֹאמְרוּ נָא בֵית אַהֲרֹן כִּי לְעוֹלָם חַסְדּוֹ" (ג'), "יֹאמְרוּ נָא יִרְאֵי ה' כִּי לְעוֹלָם חַסְדּוֹ" (ד').
תוכן המזמור > ה'-כ'

בחלקו השני של המזמור מתאר המשורר כי פעם הוא התפלל לאלוהים בזמן צרה והוא עזר לו: "מִן הַמֵּצַר קָרָאתִי יָּהּ עָנָנִי בַמֶּרְחָב יָהּ" (ה'), בשל כך המשורר קורא לשומעיו לבטוח באלוהים: "טוֹב לַחֲסוֹת בַּה' מִבְּטֹחַ בָּאָדָם" (ח'). המשורר מתאר כיצד מודים הצדיקים לאלוהים: "קוֹל רִנָּה וִישׁוּעָה בְּאׇהֳלֵי צַדִּיקִים יְמִין ה' עֹשָׂה חָיִל" (ט"ו), "יְמִין ה' רוֹמֵמָה יְמִין ה' עֹשָׂה חָיִל" (ט"ז). חלקו השני של המזמור נגמר בבקשת המשורר משומרי בית המקדש שיפתחו לו את השערים על מנת שיוכל להודות לאלוהים: "פִּתְחוּ לִי שַׁעֲרֵי צֶדֶק אָבֹא בָם אוֹדֶה יָהּ" (י"ט).
תוכן המזמור > כ"א-כ"ד

בחלקו השלישי של המזמור מובאים דברי התודה והשמחה של המשורר על כך שאלוהים הושיע אותו: "אוֹדְךָ כִּי עֲנִיתָנִי וַתְּהִי לִי לִישׁוּעָה" (כ"א).
תוכן המזמור > כ"ה

בפסוק כ"ה פונה המשורר לאלוהים בבקשה להושעה והצלחה: "אָנָּא ה' הוֹשִׁיעָה נָּא אָנָּא ה' הַצְלִיחָה נָּא".
תוכן המזמור > כ"ו-כ"ט

חלקו האחרון של המזמור נפתח בקריאות ברכה לבאים לבית המקדש: "בָּרוּךְ הַבָּא בְּשֵׁם ה' בֵּרַכְנוּכֶם מִבֵּית ה'" (כ"ו), "אֵל ה' וַיָּאֶר לָנוּ אִסְרוּ חַג בַּעֲבֹתִים עַד קַרְנוֹת הַמִּזְבֵּחַ" (כ"ז), המשורר חוזר ומודה לאלוהים: "אֵלִי אַתָּה וְאוֹדֶךָּ אֱלֹהַי אֲרוֹמְמֶךָּ" (כ"ח).
המזמור נחתם בקריאת המשורר שמחברת בין תחילת המזמור אל סופו: "הוֹדוּ לַה' כִּי טוֹב כִּי לְעוֹלָם חַסְדּוֹ" (כ"ט).
בתפילה היהודית

תהילים קי"ח הוא חלק עיקרי בקריאת ההלל. ההלל הוא חלק בתפילה היהודית הנקרא בימי חג ומועד, כדי להודות לאל ולשבח אותו. בדרך כלל הוא נאמר לאחר תפילת עמידה של שחרית.
בתרבות

בהיותו חלק ממזמורי ההלל, פסוקים וקטעים רבים במזמור זכו ללחנים רבים ומגוונים.
שמה של המושבה ראש פינה לקוח מפסוק כ"ב בפרק
שמם של בית החולים שערי צדק ושכונת שערי צדק לקוח מפסוק י"ט בפרק
שמו של אסרו חג נלקח מפסוק כ"ז בפרק "אִסְרוּ חַג בַּעֲבֹתִים עַד קַרְנוֹת הַמִּזְבֵּחַ"
בתרבות > במוזיקה חסידית

הודו להשם - הרב שלמה קרליבך, ביצוע נוסף לשיר של גלעד פוטולסקי באלבום הנשמה לך 4.
מן המצר - משה גולדמן, באלבום להודיע (מחנה שלווה 18).
זה היום - זאנוויל ויינברגר באלבום לחיים שמחה טיש של יוסף משה כהנא.
לא אמות - לחן של ר' ברוך חייט בביצוע של מיכאל שטרייכר ומרדכי בן דוד. קאבר לשיר במיזם הישיבישיר של רדיו קול ברמה ועיריית ירושלים.
הפסוק "אנא ה' הושיעה נא, אנא ה' הצליחה נא" משולב בשירו של אריאל זילבר הגאולה מתוך אלבומו בשמחה.
אלי אתה - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
אלי אתה - ניגון חב"ד שהלחין אדמו"ר הזקן, ללחן ביצועים מוזיקליים רבים.
הודו להשם - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
אנא השם - יעקב יהודה דסקל בלחן של ליפא שמלצר באלבום שומע תפילה.
"הודו לה' כי טוב" - חנניה סורלו לוי
הערות שוליים

↑  משנה, מסכת ראש השנה, פרק ד', משנה ז'.
↑  הרב אליעזר מלמד דיני איסרו חג בספר פניני הלכה
↑   הודו להשם, בביצוע שלמה קרליבך, סרטון  באתר יוטיוב (אורך: 5:40)
↑   הודו להשם, בביצוע גלעד פוטולסקי, סרטון  באתר יוטיוב (אורך: 4:34)
↑   זה היום, בביצוע זאנוויל ויינברגר, סרטון  באתר יוטיוב (אורך: 1:58)
↑   לא אמות, בביצוע מרדכי בן דוד, סרטון  באתר יוטיוב (אורך: 4:51)
↑   לא אמות, בביצוע הישיבישיר 4, יואלי דיקמן, וידאו קליפ של השיר  באתר יוטיוב (אורך: 7:00)
↑   הגאולה, בביצוע אריאל זילבר, וידאו קליפ של השיר  באתר יוטיוב (אורך: 3:40)
| --- | --- |
בקרת זהויות :  NLI: 987007543601905171  LCCN: sh85108190
תהילים קט"ו

תהילים קט"ו הוא המזמור המאה וחמשה עשר בספר תהילים. לפי המספור בוולגטה ובתרגום השבעים, המזמור ממוספר כחציו השני של מזמור 113 (פסוקים 9–26).
תוכן המזמור

המזמור מתחיל בפסוק ובו תקבולת חוזרת "לא לנו". יש שראו בכך אפיון למזמורים שנכתבו אחרי גלות בבל.
תוכן המזמור > פסוקים א-ד

בקשה מהאל לעשות טוב לעם ישראל לא לנו כי אם למען כבודו של הבורא עצמו. בפס' ב' – "למה יאמרו הגויים איה אלוהיהם" – מופיע בנוסח זהה בתהילים ע"ט פסוק י', ומרמז על תפלת משה לאחר חטא העגל – "למה יאמרו מצרים לאמר" (ספר שמות לב יב).
תוכן המזמור > פסוקים ג-ה

בפסוקים אלו נאמר שהאל הוא כל יכול ואלהי עובדי האלילים הם הבל. פסוקים אלה מופיעים באופן דומה בפרק קל"ה:
| תהילים קט"ו | תהילים קל"ה |
| --- | --- |
   ד עֲצַבֵּיהֶם כֶּסֶף וְזָהָב מַעֲשֵׂה יְדֵי אָדָם.   ה פֶּה-לָהֶם וְלֹא יְדַבֵּרוּ עֵינַיִם לָהֶם וְלֹא יִרְאוּ.   ו אָזְנַיִם לָהֶם וְלֹא יִשְׁמָעוּ אַף לָהֶם וְלֹא יְרִיחוּן.   ז יְדֵיהֶם וְלֹא יְמִישׁוּן רַגְלֵיהֶם וְלֹא יְהַלֵּכוּ לֹא-יֶהְגּוּ בִּגְרוֹנָם.   ח כְּמוֹהֶם יִהְיוּ עֹשֵׂיהֶם כֹּל אֲשֶׁר-בֹּטֵחַ בָּהֶם.   ט יִשְׂרָאֵל בְּטַח בַּה' עֶזְרָם וּמָגִנָּם הוּא.   י בֵּית אַהֲרֹן בִּטְחוּ בַה' עֶזְרָם וּמָגִנָּם הוּא.    יא יִרְאֵי ה' בִּטְחוּ בַה' עֶזְרָם וּמָגִנָּם הוּא.:    טו עֲצַבֵּי הַגּוֹיִם כֶּסֶף וְזָהָב מַעֲשֵׂה יְדֵי אָדָם.  טז פֶּה-לָהֶם וְלֹא יְדַבֵּרוּ עֵינַיִם לָהֶם וְלֹא יִרְאוּ.  יז אָזְנַיִם לָהֶם וְלֹא יַאֲזִינוּ אַף אֵין-יֶשׁ-רוּחַ בְּפִיהֶם.   יח כְּמוֹהֶם יִהְיוּ עֹשֵׂיהֶם כֹּל אֲשֶׁר-בֹּטֵחַ בָּהֶם.  יט בֵּית יִשְׂרָאֵל בָּרְכוּ אֶת-ה'  בֵּית אַהֲרֹן בָּרְכוּ אֶת-ה'.  כ בֵּית הַלֵּוִי בָּרְכוּ אֶת-ה'  יִרְאֵי ה' בָּרְכוּ אֶת-ה'.
תוכן המזמור > ט-י"א

ישראל, בית אהרן ויראי ה' – הם הבוטחים ב-ה'. כל שלושת הפסוקים מסתיימים בסיומת זהה – "עזרם ומגינם הוא".
תוכן המזמור > יב-טו

כתשובה לכך שעם ישראל בוטח בה' באה התשובה – ה' זכרנו יברך", אכן הביטחון בה' נענה והוא מברך את בית ישראל, בית אהרן ויראי ה' – שלוש הקבוצות שהוזכרו בבית הקודם.
תוכן המזמור > ט"ז-י"ח

השמים – הם לה', והארץ ניתנה לבני האדם לכפקדון לטיפול והשגחה. והפרק מסתיים בהזכרת החובה של בני האדם לברך את ה', שהרי לא המתים מברכים אותו, אלא החיים כאן בארץ.
המזמור בליטורגיה

המזמור הוא חלק מ"הלל המצרי". פסוקים א-י"א נאמרים בתפילת הלל ביום שגומרים בו את ההלל. פסוקים י"ב ועד סוף הפרק נאמרים גם כאשר אומרים חצי הלל (כמו בראש חודש).
פסוק י"ח החותם את הפרק, חותם גם את פרק אשרי יושבי ביתך הנאמר כל יום בפסוקי דזמרא, בסוף תפילת שחרית ובתפילת מנחה.
צליין נוצרי שתיאר את ארץ הקודש במחצית השנייה של המאה ה־12 (בין השנים 1168–1187), כתב כי כאשר הטמפלארים יוצאים לקרב, "עם פקודת ההסתערות נשמעת תרועת
החצוצרה, ומזמור התהלים של דוד non nobis Domine non nobis sed nomini tuo da gloriam (וולגטה, 9: 113; קטו, א) מושר בדבקות".
המזמור בתרבות

למזמור שנאמר תמיד בהלל ממחצית פסוק י"א ועד סופו ("ה' זכרנו יברך") יש ניגון מסורתי שמושר בקהילות רבות בעת אמירת ההלל, וישנם לפרק עוד מנגינות רבות.
פסוק ד' ("עצביהם כסף וזהב - מעשה ידי אדם") ישנה יצירת חזנות ידועה של החזן פיליפ ברומר.
לפסוק ט' ישנה מנגינה ידועה בלחנו של הרב שלמה קרליבך. לניגון קיימים ביצועים רבים, ביניהם של יגאל בשן, חנן יובל, ואחרים.
המזמור בתרבות > מוזיקה חסידית

ישראל בטח - לחן של ר' משה גולדמן באלבום לנצח של מחנה שלווה.
לא לנו - אהרלה סמט באלבומו אהר'לע בלחן של הרשי רוטנברגר.
הערות שוליים

↑  מאיר גרובר, עולם התנ"ך – תהלים ב, 1999, עמ' 173
↑  איריס שגריר, מסעי הצלב: היסטוריה והיסטוריוגרפיה, האוניברסיטה הפתוחה, עמ' 188–189.
↑   ה' זכרנו יברך – להקת שלהבת, סרטון  באתר יוטיוב
↑  בביצוע החזן נפתלי הרשטיק -  עצביהם כסף וזהב, סרטון  באתר יוטיוב
↑   ישראל בטח בה' – ר' שלמה קרליבך, סרטון  באתר יוטיוב
↑   ישראל בטח בה' – יגאל בשן, סרטון  באתר יוטיוב
↑   ישראל בטח בה' – חנן יובל, סרטון  באתר יוטיוב
↑   לא לנו, בביצוע אהרלה סמט, סרטון  באתר יוטיוב (אורך: 5:19)
Small Bump

Small Bump (בעברית: בליטה קטנה) הוא שיר שבוצע על ידי הזמר והיוצר האנגלי אד שירן, ופורסם כסינגל החמישי מאלבום הבכורה שלו, +. השיר נכתב על ידי שירן והופק על ידי ג'ייק גוסלינג. הסינגל הגיע למקום ה-25 במצעד הסינגלים הבריטי, ויצא לרדיו כסינגל השישי והאחרון באוסטרליה, שבו "Give Me Love" פורסם כסינגל החמישי.
רקע

ב-26 במרץ 2012, הודיע שירן בטוויטר כי Small Bump יפורסם כסינגל החמישי מתוך אלבום הבכורה שלו, ואמר "לפני שהוא מתפרסם, אני רוצה להיות להודיע מה הסינגל החמישי שנלקח מתוך האלבום שלי, +". הוא הוסיף: "אז, הסינגל הוא Small Bump". השיר נכתב בתו בי במול מייג'ור. השיר עוסק ב'ידידתו הקרובה' של שירן, ומקונן על תינוק שנולד אחר חמישה חודשים מההיריון.
רשימת רצועות

| הורדה דיגיטלית - EP> מס' | הורדה דיגיטלית - EP> שם | הורדה דיגיטלית - EP> משך | הורדה דיגיטלית - EP>  | הורדה דיגיטלית - EP>  | הורדה דיגיטלית - EP>  | הורדה דיגיטלית - EP>  | הורדה דיגיטלית - EP>  | הורדה דיגיטלית - EP>  | הורדה דיגיטלית - EP>  |
| --- | --- | --- | --- | --- | --- | --- | --- | --- | --- |
| 1. | Small Bump  | 4:19 |  |  |  |  |  |  |  |
| 2. | Small Bump (גרסת לייב uStream)   | 6:52 |  |  |  |  |  |  |  |
| 3. | Small Bump (גרסת SBTV A64)   | 3:34 |  |  |  |  |  |  |  |
| 4. | Small Bump (קטע כלי)   | 4:19 |  |  |  |  |  |  |  |
| 5. | ללא שם (גרסה אקוסטית)   | 3:54 |  |  |  |  |  |  |  |
| 6. | Small Bump  |   |  |  |  |  |  |  |  |
| סינגל CD שיווקי> מס' | סינגל CD שיווקי> שם | סינגל CD שיווקי> משך | סינגל CD שיווקי>  | סינגל CD שיווקי>  | סינגל CD שיווקי>  | סינגל CD שיווקי>  | סינגל CD שיווקי>  | סינגל CD שיווקי>  | סינגל CD שיווקי>  |
| --- | --- | --- | --- | --- | --- | --- | --- | --- | --- |
| 1. | Small Bump  | 4:19 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  אירלנד | מצעד הסינגלים האירי | 17 |  |
|  הממלכה המאוחדת | מצעד הסינגלים הבריטי | 25 |  |
|  ניו זילנד | המצעד הניו זילנדי הרשמי | 11 |  |
|  סקוטלנד | מצעד הסינגלים הסקוטי | 21 |  |
Stay the Night (שיר של זד)

"Stay the Night" (בעברית: תישאר ללילה) הוא שיר של הדי ג'יי והמפיק הרוסי-גרמני זד, מתוך מהדורת הדלוקס של אלבום אולפן הבכורה שלו, Clarity. בשיר אף משתתפת היילי ויליאמס, הסולנית של להקת הרוק האמריקאית, פאראמור. השיר נכתב על ידי זד, ויליאמס, בנג'מין אלי האנה, וקארה פיי. "Stay the Night" פורסם למכירה דיגיטלית ב-10 בספטמבר 2013, תחת חסותה של חברת התקליטים אינטרסקופ רקורדס, כסינגל המוביל של מהדורת הדלוקס של Clarity, והסינגל הרביעי בסך הכל מהאלבום.
מבקרים השוו את השיר לבלדת האלקטרו-האוס הקודמת של זד, "Clarity", כאשר אחד מהם קבע כי "Stay the Night" מוכן ל-"פופ רדיו". ב-Digital Spy נאמר כי השיר היה "אלקטרו דאנס מיוזיק כללי".
הסינגל הגיע למקום הראשון במצעדי הבילבורד: הוט דאנס-קלאב וכן דאנס/מיקס שואו איירפליי ב-7 בדצמבר 2013.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Stay the Night (בהשתתפות היילי ויליאמס)   | 3:37 |  |  |  |  |  |  |  |
| סינגל CD> מס' | סינגל CD> שם | סינגל CD> משך | סינגל CD>  | סינגל CD>  | סינגל CD>  | סינגל CD>  | סינגל CD>  | סינגל CD>  | סינגל CD>  |
| --- | --- | --- | --- | --- | --- | --- | --- | --- | --- |
| 1. | Stay the Night (גרסת האלבום)   | 3:37 |  |  |  |  |  |  |  |
| 2. | Stay the Night (רמיקס של זד וקווין דרו)   | 4:03 |  |  |  |  |  |  |  |
| הודה דיגיטלית - EP> מס' | הודה דיגיטלית - EP> שם | הודה דיגיטלית - EP> משך | הודה דיגיטלית - EP>  | הודה דיגיטלית - EP>  | הודה דיגיטלית - EP>  | הודה דיגיטלית - EP>  | הודה דיגיטלית - EP>  | הודה דיגיטלית - EP>  | הודה דיגיטלית - EP>  |
| --- | --- | --- | --- | --- | --- | --- | --- | --- | --- |
| 1. | Stay the Night (רמיקס של די ג'יי סנייק)   | 5:06 |  |  |  |  |  |  |  |
| 2. | Stay the Night (רמיקס של טייסטו)   | 5:22 |  |  |  |  |  |  |  |
| 3. | Stay the Night (רמיקס של סקולבוי)   | 6:40 |  |  |  |  |  |  |  |
| 4. | Stay the Night (רמיקס של ניקי רומרו)   | 5:37 |  |  |  |  |  |  |  |
| 5. | Stay the Night (רמיקס של הנרי פונג)   | 4:08 |  |  |  |  |  |  |  |
| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Stay the Night (רמיקס של זד וקווין דרו)   | 4:03 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 13 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 18 |  |
|  גרמניה | GfK – טופ 100 | 15 |  |
|  הולנד | מצעד 40 הסינגלים ההולנדיים | 85 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 11 |  |
|  ישראל | מדיה פורסט ישראל | 1 |  |
|  נורווגיה | VG-lista | 19 |  |
|  ניו זילנד | המצעד הניו זילנדי הרשמי | 20 |  |
|  סלובקיה | ČNS IFPI | 82 |  |
|  פולין | ZPAV | 6 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 15 |  |
|  קנדה | קנדה הוט 100 | 20 |  |
|  שוודיה | סוורייטופליסטן | 47 |  |
|  שווייץ | המצעד השווייצרי | 56 |  |
תסמונת בראון-סקאר

| --- | --- |

 תחום:  נוירולוגיה 
 קישורים ומאגרי מידע
 eMedicine:  321652 
 MeSH:  D018437
 
תסמונת בראון-סקאר (באנגלית: Brown-Sequard syndrome) היא אובדן של תחושה סנסורית ותפקוד מוטורי (שיתוק ואטקסיה) הנגרמים בשל חיתוך חלקי של צד לטרלי (ימני או שמאלי) של חוט השדרה.
תסמינים של תסמונת בראון-סקאר. הכוכבית (*) מסמנת את הצד של הפגיעה; 1 = שיתוק היפוטוני; 2 = שיתוק עוויתי, ואבדן רטט ופרופריוספטיה (תחושת מיקום) ונגיעה קלה; 3 = אבדן כאב ותחושת חום.
דיאגנוזה

בדיקת הדימות לאבחון פתולוגיות בחוט השדרה היא MRI. 
תסמונת בראון-סקאר היא חיתוך חלקי של חוט השדרה, אשר מאופיין בתסמינים קליניים אופייניים- שיתוק מוטורי באותו הצד הפגוע, וחוסר בתחושה סנסורית של כאב וטמפרטורה בצד הנגדי של הגוף. 
אובדן התחושה הסנסורית קורה דווקא בצד הנגדי לפגיעה, משום שהמערכת הסנסורית בנויה באופן בו נוירונים המעבירים תחושה של כאב וטמפרטורה מצד מסוים של הגוף עוברים הצטלבות (דקוסציה) לצד השני ברגע בו הם נכנסים לחוט השדרה מהפריפריה.
סיבות לתסמונת

תסמונת בראון סקאר יכולה להיגרם כתוצאה מגידול הלוחץ על חוט השדרה, טראומה כגון פצע ירי, פצע חתך וכדומה בצוואר או בגב, חוסר אספקת דם לאזור זה או תהליכים דלקתיים וזיהומיים שונים (שחפת מפושטת או טרשת נפוצה).
פתופיזיולוגיה

החתך (המי-סקציה) הנוצר במחצית חוט השדרה פוגע בשלוש מערכות נוירונים:
המערכת המוטורית- אלו הם נוירונים היורדים מהמוח אל הפריפריה דרך חוט השדרה במערכת הקורטיקו-ספינאלית.
עמודות אחוריות בחוט השדרה אשר אחראיות על תחושות עמוקות, מנח, ויברציה וכדומה.
המערכת הספינותלמית אשר מעבירה מידע על כאב וטמפרטורה.
כתוצאה מהפגיעה בשלוש מערכות אלו, החולה יציג את התמונה הקלינית הבאה:
פגיעה במערכת המוטורית תביא לשיתוק ספסטי של אותו צד של הגוף בו אירעה הפגיעה, ומתחת לאזור הפגיעה עצמו- זאת לאור העובדה כי נוירונים מוטוריים עליוניים נפגעו, וכאשר נוירון מוטורי עליון נפגע, השיתוק מאופיין בספסטיות, כלומר טונוס מוגבר של השרירים עצמם. עם זאת, ברמת הפגיעה עצמה (באותו האזור בו חלה הפגיעה ולא מתחתיו או מעליו) יהיה שיתוק מסוג אחר- שיתוק פלסידי (טונוס מופחת) של השרירים המעוצבבים על ידי עצבים הנמצאים באותו אזור, היות שסוג הפגיעה הוא ברמת הנוירון המוטורי התחתון.
כתוצאה מהפגיעה בעמודה האחורית של חוט השדרה, נפגעת תחושת הוויברציה והפרופריוספציה באזור הפגיעה ותחושות עמוקות, כלומר קושי להבין את מנח הגוף.
פגיעה במסילה הספינותלמית העולה, מביאה לאובדן תחושה של כאב וטמפרטורה מהצד הנגדי של הגוף בו אירעה הפגיעה. יצוין כי אובדן התחושה הוא לפחות סגמנט אחד או שניים מתחת לאזור הפגיעה.
טיפול

הטיפול מכוון לפתולוגיה אשר גרמה לפגיעה זו. במידה ומדובר בטראומה חודרת כמו פצע ירי או דקירה, יש לייצב את החולה מאחר שעלולים להיות מצבים מסכני חיים אחרים לרבות אובדן דם או נזק לאיברי מטרה. במידה ותסמונת זו נגרמת על ידי דלקת ובצקת הלוחצות על האזור, יש לעקוב באופן שמרני לשיפור המצב.
אפידמיולוגיה

תסמונת בראון-סקאר היא נדירה. הגורם העיקרי שמביא לפגיעה כאמור היא דקירת סכין בגב. התסמונת תוארה לראשונה בשנת 1850 על ידי הנוירולוג שארל בראון-סקאר. הוא תיאר סוג פגיעה זה לאחר שצפה במצבים בהם נגרמה תסמונת זו לאיכרים אשר עסקו בחיתוך קני סוכר במאוריציוס.
Honey (שיר של אוולינה)

"Honey" (בעברית: "דבש") הוא סינגל שהוקלט על ידי הזמרת הפינית אוולינה, בשיתוף מיקאל גבריאל. הסינגל יצא לאור ב-9 בדצמבר 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל השני מתוך אלבום הבכורה שלה, 24K. הסינגל זכה להצלחה רבה בפינלנד, כאשר הפך לראשון של אוולינה שהצליח להגיע לפסגת המצעד הרשמי שמייצג את המדינה. בנוסף, קיבל השיר תואר "פלטינה כפולה", בפינלנד והפך לראשון שלה שעשה זאת.
רקע ושחרור

לאחר שהוציאה את הסינגלים "Vuoristorataa", ו-"Rakkaudesta lajiin" ביחד כסינגל אחד, הוציאה אוולינה את "Honey", ששימש כסינגל השני מתוך אלבום הבכורה שלה, 24K. את הסינגל כתבו אנרי לאנץ, אוולינה טמנאלאקסו, מיקאל סולמן, וסימו פירחונן, והוא הופק על ידי לאנץ שהפיק גם את האלבום.
וידאו קליפ

הווידאו קליפ הנלווה שצולם לשיר הועלה ב-28 בדצמבר 2015, לערוץ ה-Vevo של אוולינה. בקליפ ניתן לראות תחילה ניתן לראות ציור של חוצן ועליו איקס אדום. לאחר מכן ניתן לראות זוג שמטייל בטבע, ולפתע משהו משתלט על הגבר. לאורך כל הקליפ חברתו של הגבר שמאבד את שפיותו מנסה להציל אותו בכך שגוררת אותו ומרימה אותו למקום שייסע לו. לבסוף, שניהם נופלים והיא מחזיקה אותו בידיה ובוכה בידיעה שהוא מת. לבסוף באורך פלא הוא חוזר לתחייה, ושניהם מחייכים. בין לבין ניתן לראות את אוולינה במסך צהוב ועמום שרה את השיר ביחד עם מיקאל גבריאל.
נכון לספטמבר 2017, הקליפ הוא נצפה ביותר של אוולינה, כאשר מונה הצפיות שלו עולה על למעלה מ-8 מיליון צפיות.
מיקומי שיא

הסינגל נכנס ישירות למקום ה-1 במצעד הפיני, והפך לראשון של אוולינה שעשה זאת.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  פינלנד | המצעדים הפיניים הרשמיים | 1 |  |
הערות שוליים

↑  Musiikkituottajat - Tilastot - Suomen virallinen lista - Artistit, ifpi.fi (בפינית)
↑  Evelina - Honey ft. Mikael Gabriel, YouTube
↑  EvelinaVEVO, YouTube
| אוולינה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | 24K • SOS • III |  |
| ערכים קשורים | יוניברסל מיוזיק גרופ • JVG |  |
| אוולינה – סינגלים |
| --- | --- | --- |
| 24K | "Rakkaudesta lajiin" • "Vuoristorataa" • "Honey" • "Sireenit" • "Sushi" • "Ei filtterii" • "Fuulaa" |  |
| SOS | "Kylmii Väreitä" • "Tornado" • "Katri Helena" • "Sun Vika" • "Vielä kerran" • "Nostalgiaa" • "Miks" |  |
| III | "Hitaasti" |  |
| השתתפות בסינגלים | "Himalaja" • "Takajeejee" • "Kultakehykset" • "Kombo" |  |
תון

ערך זה עוסק בעיר בשווייץ. אם התכוונתם למשמעות אחרת, ראו .
תון (בגרמנית: Thun, בצרפתית: Thoune) היא עיר בקנטון ברן שבשווייץ, 19 ק"מ דרומה לברן. ליד העיר נמצא אגם תון בו עובר נהר הארה.
היסטוריה

אזור תון היה מיושב מאז תקופת האבן החדשה. שם העיר בא מהמילה הקלטית Dunum שמשמעותה "עיר מבוצרת". העיר נפלה לידי הרומאים בשנת 58 לפנה"ס כשכבש הצבא הרומי את רובה של שווייץ. העיר הפכה במהרה לאחד המרכזים המנהליים באזור.
בסביבות שנת 400 דחקו הבורגונדים את הרומאים מחוץ לתון ושווייץ כולה. נהר הארה הפך לגבול בין הבורגונדים הנוצרים לבין האלמנים הפגאנים שחיו בצפון. תון מתועדת לראשונה בכתב במאה השביעית על ידי הנזיר הפרנקי פרדגר.
ב-1033 הפך מחוז תון לחלק מהאימפריה הרומית הקדושה לאחר שקונראד השני התמנה למלך בורגונדיה. הקיסרים הסמיכו את בית צרינגן מברן לדכא את מרד האצילים ממרכז שווייץ. בסביבות 1190 בנה ברטהולד החמישי, דוכס צרינגן טירה בתון והרחיב את העיר. לאחר מותו ב-1218, עברו שטחיו לאולריך השלישי, רוזן קיבורג.
ב-1264 קיבלה תון זכויות מדינתיות וב-1348 קנה אותה קנטון ברן. תון הייתה בירת קנטון אוברלנד ברפובליקה ההלבטית.
ב-1819 נוסד בעיר בית ספר צבאי שהפך במרוץ השנים למוביל בשווייץ. ב-1859 חוברה תון לרשת מסילות הרכבת של שווייץ וב-1888 חוברה לרשת הטלפון.
כלכלה

מלבד תיירות והנדסת מכונות, שהן מקורות ההכנסה המרכזיים של העיר, חשיבות כלכלית נזקפת גם לזכות תעשיית האוכל וההוצאה לאור.
אתרים מרכזיים

טירת שדאו מהמאה ה-12 והמוזיאון הסמוך לה, בו מספר מחלקות בנושא כלי נשק מימי הביניים.
בניין העירייה שנבנה במאה ה-16.
אגם תון והנוף להרי האלפים.
ספורט

קבוצת הכדורגל של העיר, תון, משחקת בליגת העל השווייצרית ואף העפילה לליגת האלופות בעונת 2005/2006. האצטדיון הביתי של הקבוצה נקרא "לאשן".
ערים תאומות

בולגריה גברובו, בולגריה
גלריה

רחוב בעיר העתיקה
אגם תון מלמעלה
You Need Me, I Don't Need You

You Need Me, I Don't Need You (בעברית: את צריכה אותי, אני לא צריך אותך) או בקיצור, You Need Me, הוא שיר שבוצע על ידי הזמר-יוצר הבריטי, אד שירן. הוא פורסם בתור הסינגל השני מתוך אלבום האולפן הראשון שלו, +, ויצא לאור ב-26 באוגוסט 2011 בממלכה המאוחדת.
הרצועה פורסמה במקור כסינגל שיווקי כ-"You Need Me" ב-2009. הגרסה החדשה של השיר הוקלטה מחדש, והגיע למקום הרביעי במצעד הסינגלים הבריטי. הוא זכה לתואר זהב על ידי ה-BPI עבור מכירה של מעל 400,000 עותקים.
הופעות חיות

ב-24 ביוני 2011, שירן ביצע את השיר בפסטיבל גלסטונברי 2011 על במת ה-BBC, וכן בפסטיבל האייטונס בשידור חי ב-8 ביולי 2011, ובפסטיבל רדינג ולידס. שירן גם ביצע את הרצועה בפרסי הנוער BBC רדיו 1 ב-9 באוקטובר 2011 בארנה של ומבלי. בהופעה של שירן בבריקסטון, 21 בינואר 2012, ביצוע השיר סיכם את ההופעה כללה הופעות של ריזל קיקס, וורטץ' 32 ודבלין, עם הופעה לאורך יותר מ-15 דקות. הוא אף ניגן את השיר בהופעות מקומיות שונות לפני שהפך לאמן מוצלח יותר. ב-21 באפריל 2012, ניגן אד את השיר בשידור חי, באולם ארגון בולרום בעת סיבוב ההופעות של סנואו פטרול, Fallen Empires tour. ביום ראשון ה-25 ביוני, הוא סגר את הסט של פסטיבל גלסטונברי 2017 עם השיר.
וידאו קליפ

הקליפ הנלווה ל-"You Need Me, I Don't Need You" פורסם לראשונה ביוטיוב ב-19 ביולי 2011. הקליפ בוים על ידי שיין רמירז, והוא כולל את חתימת השחקן מת'יו מורגן.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 74 |  |
|  אירופה | אירופה הוט 100 | 5 |  |
|  אירלנד | מצעד הסינגלים האירי | 19 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 8 |  |
|  סקוטלנד | מצעד הסינגלים הסקוטי | 5 |  |
|  פלנדריה | אולטראטופ 50 | 11 |  |
Amor Mal Resolvido

Amor Mal Resolvido (באנגלית: Unresolved Love, ובעברית: אהבה שלא נפתרה) הוא סינגל שהוקלט על ידי הצמד הברזילאי סימונה & סימריה בשיתוף הצמד הספרדי חורחה ומטהוס. הסינגל יצא לאור ב-29 ביולי 2016, כסינגל הראשון מתוך אלבום ההופעה השלישי של הצמד, Live.
בשיאו הגיע השיר אל המקום ה-22 במצעד שמייצג את המדינה.